ΓΡΑΠΤΗ ΕΡΩΤΗΣΗ E-1153/03

υποβολή: Ilda Figueiredo (GUE/NGL) προς την Επιτροπή

(1 Απριλίου 2003)

Θέμα: Πρόγραμμα Forest Focus και τα μέτρα πρόληψης των δασικών πυρκαγιών

Ο κανονισμός που αφορά το πρόγραμμα Forest Focus για την παρακολούθηση των δασών έχει ήδη εγκριθεί από το Συμβούλιο. Η γνωμοδότηση του Ευρωπαϊκού Κοινοβουλίου σχετικά με τον εν λόγω κανονισμό, που εξεδόθη κατά την ολομέλεια του Φεβρουαρίου, έδινε ιδιαίτερη έμφαση στη διατήρηση, στον νέο κανονισμό, των μέτρων πρόληψης των δασικών πυρκαγιών που περιελάμβανε ο κανονισμός (ΕΟΚ) αριθ. 2158/1992(1). Τα μέτρα αυτά, για τα οποία ανέκαθεν εγγράφονταν ελάχιστα κονδύλια, συνέβαλαν στην καταπολέμηση των δασικών πυρκαγιών σε διάφορες χώρες και περιοχές που παρουσιάζουνψηλό κίνδυνο πυρκαγιάς, και συγκεκριμένα στην Πορτογαλία. Θα πρέπει να ληφθείπόψη το γεγονός ότι, όπως η ρύπανση πλήττει περισσότερο τη βόρεια Ευρώπη, έτσι και οι πυρκαγιές των δασών αποτελούν μια μάστιγα για το Νότο.

Οφείλουμε επίσης ναπενθυμίσουμε ότι τα μέτρα πρόληψης που προβλέπονται στον κανονισμό (ΕΟΚ) αριθ. 2158/1992 περιλαμβάνουν δράσεις οι οποίες δεν καλύπτονται από τον κανονισμό (ΕΚ) αριθ. 1257/1999(2) για την αγροτική ανάπτυξη, ο οποίος εξυπηρετεί άλλους στόχους σε ό,τι αφορά τα δάση και τη δασοκομία. Στην παρέμβασή μου στην ολομέλεια επεσήμανα ότι η μη συμπερίληψη αυτών των προληπτικών μέτρων στον παρόντα κανονισμό θα συνεπάγεται περικοπή των κονδυλίων που διατίθενται για την πρόληψη των πυρκαγιών και θα θέσειπό αίρεση ένα σύνολο εφαρμοζόμενων σχεδίων τα οποία έχουν ήδη αναδείξει τηνπεραξία που αποφέρει η κοινοτική παρέμβαση. Επομένως, οι πιστώσεις που προβλέπονται για τον προαναφερόμενο κανονισμό, εκτός του ότι είναι ανεπαρκείς, δεν είναι σε θέση να καλύψουν τα μέτρα που περιλαμβάνονται στον κανονισμό (ΕΟΚ) αριθ. 2158/1992, ιδίως τα μέτρα πρόληψης των δασικών πυρκαγιών που αφορούν τις εκστρατείες συνειδητοποίησης και κατάρτισης προσωπικού. Η χρηματοδότησή τους με πόρους που διατίθενται για την αγροτική ανάπτυξη καθίσταται αβέβαιη, δεδομένου ότι οι πιστώσεις που εξασφάλιζαν τη χρηματοδότηση αυτή δεν πρόκειται να μεταφερθούν. Κατά συνέπεια,πονομεύεται η κοινοτική αντιμετώπιση της μάστιγας των πυρκαγιών των δασών και κάνουμε ένα βήμα πίσω αναφορικά με την αποτελεσματική προστασία των δασών.

Υπό αυτή την έννοια, ποια διορθωτικά μέτρα σκοπεύει η Επιτροπή να εισαγάγει στον ισχύοντα κανονισμό προκειμένου να διασφαλίσει τη διατήρηση των μέτρων που περιελάμβανε ο προγενέστερος κανονισμός (ΕΟΚ) αριθ. 2158/1992, συγκεκριμένα μέχρι τη λήξη των τρεχουσών δημοσιονομικών προοπτικών, ούτως ώστε να εξασφαλίσει τη συμβολή της στην αποτελεσματική προστασία των δασών· Έχονταςπόψη τη διάσταση που λαμβάνει η μάστιγα των δασικών πυρκαγιών και τον κίνδυνο που απειλεί τη δασική κληρονομιά της ΕΕ, δεν θεωρεί η Επιτροπή ανεπαρκείς τις δημοσιονομικές πιστώσεις για τη συγκεκριμένηπόθεση·

(1) ΕΕ L 217 της 31.7.1992, σελ. 3.

(2) ΕΕ L 160 της 26.6.1999, σελ. 80.

Απάντηση της κας Wallstrm εξ ονόματος της Επιτροπής

(15 Μαΐου 2003)

Η Επιτροπή έχει αναγνωρίσει ότι τα δάση απειλούνται σοβαρά από τις επιπτώσεις της ατμοσφαιρικής ρύπανσης και από τις δασικές πυρκαϊές που απειλούν κυρίως τα δάση της Νότιας Ευρώπης. Η Επιτροπή έχει συνδράμει τα κράτη μέλη για την παρακολούθηση και προστασία των δασών από τις απειλές αυτές, μέσω των κανονισμών (ΕΟΚ) αριθ. 3528/86 του Συμβουλίου της 17ης Νοεμβρίου 1986 για την προστασία των δασών στην Κοινότητα από την ατμοσφαιρική ρύπανση(1) και (ΕΟΚ) αριθ. 2158/92 του Συμβουλίου της 23ης Ιουλίου 1992 για την πυροπροστασία των κοινοτικών δασών, των οποίων η ισχύς έληξε στις 31 Δεκεμβρίου 2002. Πέραν των προαναφερθέντων δύο κανονισμών, βοήθεια για την πρόληψη των δασικών πυρκαϊών διατίθετο μέσω της εφαρμογής των διατάξεων για την αγροτική ανάπτυξη στο πλαίσιο του κανονισμού (ΕΚ) αριθ. 1257/99 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσαναταολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών, ενώ η πλειονότητα των νότιων κρατών μελών και των οικείων περιφερειών έχουν ενσωματώσει τα μέτρα αυτά στα οικεία Σχέδια Αγροτικής Ανάπτυξης της περιόδου 2000-2006.

Το 2002, η Επιτροπή παρουσίασε το Forest Focus (Έμφαση στα δάση), δηλ. έναν κανονισμό σχετικά με την παρακολούθηση της σχέσης δασών/περιβάλλοντος στην Κοινότητα(2). Στόχος της πρότασης είναι η σύσταση νέου κοινοτικού συστήματος για την παρακολούθηση της σχέσης δασών/περιβάλλοντος, με στόχο την προστασία των κοινοτικών δασών. Το σύστημα θα στηριχθεί στα επιτεύγματα των δύο προαναφερθέντων κανονισμών του Συμβουλίου για την παρακολούθηση των επιπτώσεων της ατμοσφαιρικής ρύπανσης και των πυρκαϊών στα δασικά οικοσυστήματα και θα ενσωματώσει νέα στοιχεία για την αξιολόγηση της κατάστασης των δασικών οικοσυστημάτων σε ένα ευρύτερο πλαίσιο. Η πρόταση προβλέπει ότι οι δραστηριότητες παρακολούθησης εκ μέρους των κρατών μελών, ειδικότερα δε η συλλογή δεδομένων, η εκπόνηση μελετών, η διεξαγωγή πειραμάτων και η διεκπεραίωση έργων επίδειξης θαλοποιηθούν στο πλαίσιο πολυετών εθνικών προγραμμάτων. Η πρόταση προσφέρει πολυετές πλαίσιο που καλύπτει, σε αρχική βάση, περίοδο έξι ετών (2003-2008).

Η πρόταση δεν περιλάμβανε μέτρα πρόληψης των δασικών πυρκαϊών, δεδομένου ότι αυτά έχουν ενσωματωθεί, εις ό,τι αφορά την πλειονότητα των περιφερειών των νότιων κρατών μελών, στα οικεία Σχέδια Αγροτικής Ανάπτυξης. Η πρόταση περιλάμβανε δράσεις για την αντιμετώπιση των δασικών πυρκαϊών, δηλ. δράσεις σχετικά με την παρακολούθηση των δασικών πυρκαϊών και των συνεπειών τους στα δάση, μελέτες για την εξέταση των επιπτώσεων των πυρκαϊών στα δασικά οικοσυστήματα, καθώς και έργα επίδειξης που θα συνέβαλαν στην καλύτερη πρόληψη των δασικών πυρκαϊών και στην προστασία των οικοσυστημάτων. Τμήμα του προϋπολογισμού έχει δεσμευτεί για τις δράσεις αυτές, οι οποίες αφορούν τα νότια κράτη μέλη (1,5 έως 1,7 εκατομμύρια ευρώ ετησίως). Δράσεις του τύπου αυτού δεν είναι επιλέξιμες στο πλαίσιο του κανονισμού για την Αγροτική Ανάπτυξη και, ως εκ τούτου, δενπάρχει κίνδυνος κοινοτικής συγχρηματοδότησης δράσης από δύο διαφορετικά χρηματοδοτικά μέσα. Κατ'αυτόν τον τρόπο, η Κοινότητα θα συνεχίσει τη χρηματοδοτική της στήριξη στις εθνικές πολιτικές προστασίας των δασών, μέσω του κανονισμού (ΕΚ) αριθ. 1257/1999 του Συμβουλίου και του Forest Focus.

Στις 4 Μαρτίου 2003, το Συμβούλιο κατέληξε σε πολιτική συμφωνία σχετικά με κοινή θέση για το Forest Focus. Η κοινή θέση θα διαβιβαστεί στο Κοινοβούλιο για δεύτερη ανάγνωση σύμφωνα με τη διαδικασία συναπόφασης.

(1) ΕΕ L 326 της 21.11.1986.

(2) ΕΕ C 20 E της 28.1.2003.